**Oppsummering – måneden som var:**

****

Vi på hestehov vil bare takke for en veldig koselig høsttakkefest som var nå i oktober. På festen hadde Unni laget hjemmelaget saft av epler fra hagen som falt i smak hos de fleste. Det ble servert hjemmelaget lapskaus som var godt for både store og små! 😊

I oktober har vi på hestehov kost oss med forming. Da har barna malt noen nydelige telysholdere i varme høst farger.

Barna har også laget ulike dyr av blader og laget håndavtrykk av hendene sine med maling. Dette ble laminert og hengt utenfor så fint.

Månedens dyr som var «geit» har vi brukt aktivt denne måneden.

«alle kille-bukkene» har blitt sunget av full hals av både store og små. De tre bukkene bruse har vi møtt på i både samlingsstund og i lek med barna. Trollet er litt skummel, men han er jo litt spennende og! Vi har besøkt geitene ute og gitt gress til dem. Dette likte barna veldig godt!

Vi har gått tur i Eikelandskogen, der har barna lekt med pinner og blader. De har også kost seg masse med sølepytter som tittet frem på stien.

I skogen har vi også hatt «gledings» samlingsstund. Der vi hadde rollespill med Lykke og Wilmer.

I rollespillet satt Wilmer og bygget på klosser, så kom Lykke og skremte Wilmer som førte til at tårnet raste ned. Wilmer ble veldig redd og lei seg. Da angret Lykke og prøvde å gjøre det godt igjen med å bygge det opp. Dette er noe vi jobber daglig med på hestehov; at barna skal hjelpe hverandre og gjøre det godt igjen, samtidig som den andre må øve seg på å kunne tilgi. På slutten av samlingen hadde vi «bli-med dansen». Det var skikkelig gøy og barna danset med!

I oktober feiret vi også Eivind sin 2års dag. Hurra!

**November:**

Nå er vi allerede kommet til november! Og tenk, desember måned begynner da å nærme seg med stormskritt!

I november har vi temaet sanser. Dette henger nemlig tett sammen med temaet for «Gleding» denne måneden, «Tilstedeværelse og takknemlighet». For å være tilstedeværende må vi bruke sansene aktivt og dette er god trening for barna. Øyne, ører, hender og nese; hvor er de og hvordan fungerer de?

Dette blir spennende å utforske. Musikk vil da være sentralt, der vi kommer til å lage forskjellige rytmer med ulike gjenstander.

Månedens dyr i november er «hest» og vi kommer til å synge «Fola, fola blakken» i samlingsstund og ute på tur med hestene.

Vi vil se at det finnes store hester og mindre hester. Vi vil også legge merke til at ikke alle har samme farger, hvilke farger har de ulike hestene mon tro?

Vi vil ta turen med hest og kjerre i Vagleskogen, vi vil kjenne hvordan det kribler i magen når vi sitter på og hvordan vinden stryker mot ansiktet. Ikke minst vil vi se hvor sterke hestene er som klarer å dra på så mange barn. På turen vil vi se etter kongler, kvister og mye mer som skogen har å tilby😊

I bibelsamling skal vi lære mer om Noahs ark. Vi skal bli kjent med alle dyrene som gikk sammen i par og fikk plass inni den store arken til Noah.

**Viktige datoer og informasjon:**

* Fotografen kommer den 9. november
* Foreldresamtaler, de som har ønsket samtale får nærmere beskjed.
* Planleggingsdag fredag 12. november – Barnehagen STENGT
* Kirkebesøk torsdag 25. november kl 10:30

**OKTOBER**

**Månedens tema:** Sansetrening

**Månedens dyr:** Hest

**Månedens fokusord:** Øyne, ører hender og nese

**Månedens sang:** Fola, fola blakken

**Månedens rim:** Tommeltott, slikkepott

**Månedens bibelfortelling:** Noahs ark

* Tenne julegranen fredag 26. november
* Levere juleferie lapp innen fredag 26. november

**I november har vi ett bursdagsbarn på avdelingen:**

**Tomine blir 1 år den 6. november.**

**Praktisk informasjon**:

* Husk å ta med vinterdress.
* Ha to sett med fleece eller ull i barnehagen.
* Både tynne og tykkere luer, hals + hansker som sitter godt på hånden.
* HUSK DET SKAL ALLTID VÆRE TO SETT MED SKIFT I SKIFTEPOSEN – med andre ord to bukser, to par sokker, to bodyer/gensere.
* NB: Det er dere foresatte sitt ansvar å holde orden i hyllen til barnet. (Sommerklær når det er sommer og vinterklær når det er vinter. Ta hjem det unødvendige.)
* Minner alle foresatte på at det er deres ansvar å legge vognposen ut i soveskuret. Til og med ved bytting av poser. Husk å ta på selen.😊

* **GLEDINGS-OPPFORDRING:** Ved middagsbordet/kveldsmaten kan dere snakke om hva som har vært fint med dagen.
* **USB-OPPFORDRING:** Pass på at du som er voksen ikke er den som snakker mest i samtalen, men at det er en god balanse.

Hilsen alle oss på hestehov 😊

 Randi, Julie, Miriam, Kaja, Hilde og Hilde-Gunn